ОБЯВЛЕНИЕ ЗА ОБЩЕСТВЕНО ОБСЪЖДАНЕ

УВАЖАЕМИ ДАМИ И ГОСПОДА,
Уведомяваме Ви, че на основание чл. 12 от ЗУЗСО; чл. 4, ал. 1, т. 4 и чл. 8, ал. 1, т. 3 и чл. 10, ал. 2 от Наредбата за реда и начина за провеждане на обществени обсъждания в областта на пространственото развитие и устройство на територията на Столична община, приета с Решение № 661 по Протокол № 41 от 12.10.2017 г. на Столичен общински съвет, изм. – Решение № 3914 от 11.06.2018 г. на АдмС – София по адм. д. № 2707/2018 г., изм. и доп. – Решение № 1 по Протокол № 26 от 14.01.2021 г., е издадена Заповед № РТР25-РД56-311/18.11.2025Г. на кмета на район „Триадица"’ за провеждане на обществено обсъждане на: „ПУП – ИПРЗ на УПИ II – 811 “за апарт. хотел, търговски и спортен комплекс“, ПИ с идентификатор 68134.1006.1723 за създаване на нов УПИ II  - 1723 “за ОО, жилища, търговски-адм. Комплекс, хотел, спорт, ПГ, ТП“, кв. 40, м. „Манастирски ливади – изток“, район „Триадица“
Представянето на проекта за ПУП – ИПРЗ ще се проведе в дигитална среда (онлайн), посредством специализирана уеб платформа на 26.11.2025г. (сряда) от 18.00 часа.
Представянето ще се проведе онлайн чрез платформата GOOGLE MEET. Достъп и участие ще бъдат възможни посредством https://meet.google.com/ , линк за който ще бъде обявен допълнително на електронната страница на район „Триадица“ https://triaditza.org/ , в раздел „Обществени обсъждания“ не по-късно от 25.11.2025г.(ден преди представянето).
Проектът и съпътстващата документация – текстови и графични материали на хартиен носител са на разположение на заинтересованите лица за запознаване с тях в сградата на районната администрация на адрес: район ”Триадица“ – ул. „Алабин“ № 54, ет. IV, както и на електронната страница на районната администрация.
След представянето на проекта, писмени становища, мнения или предложения, с посочени данни за подателя, адрес, телефон/факс и електронна поща за връзка, могат да бъдат депозирани в срок до 12.12.2025г. включително в районната администрация или по електронна поща triaditsa@sofia.bg  . 
За приключване на общественото обсъждане ще се проведе заключителна дискусия на 17.12.2025 г. (сряда) от 18.00 часа в дигитална среда (онлайн), посредством платформата GOOGLE MEET. 

Линкът за участие в заключителната дискусия ще бъде обявен допълнително на електронната страница на район „Триадица“ https://triaditza.org/ , в раздел „Обществени обсъждания“ не по-късно от 16.12.2025г.(ден преди заключителното обсъждане).
Заповедта и Проектът за ПУП - ИПРЗ са публикувани на интернет страницата на Столична община – район „Триадица” и са поставени на информационното табло в сградата на СО – район „Триадица“ – ул. „Алабин“ № 54, ет. IV. Проектът за ПУП – ИПРЗ ще бъде публикуван най-малко 7 дни преди датата на представянето на интернет страниците на Столична община – район „Триадица“, направление „Архитектура и градоустройство“, и на единния електронен портал за обществени консултации към сайта на Столична община.


